pt hu hu hu hu hu hu hu hu hu hu en hu hu hu hu hu hu en hu cs hu cs hu en hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu cs en hu hu hu hu hu hu hu hu hu hu hu
(Be–252 Beta Scolar szócikkből átirányítva)
A Be–252 Beta-Scolar a csehszlovák Beneš-Mráz repülőgépgyár kétszemélyes iskola- és műrepülőgépe volt, amelyet az 1930-as évek második felében terveztek és készítettek. Csak egy példány készült. A repülőgép a Be–50 Beta-Minor modellel kezdődő sportrepülőgépcsalád konstrukcióján alapult, egy 160 LE-s kilenchengeres Walter Scolar csillagmotorral felszerelve.
A Wikimédia Commons tartalmaz Be–252 Beta-Scolar témájú médiaállományokat.
2.1 Geometriai méretek és tömegadatok
A repülőgépet 1937-ben tervezte Pavel Beneš az egy évvel korábban megjelent Walter Scolar csillagmotor felhasználásával. Beneš a Be–52 Beta-Major sportrepülőgépet vette alapul. A koncepciója az volt, hogy a korábbi gépein alkalmazott soros Walter motorok helyett a műrepülőgéphez jobb választás lesz az erősebb csillagmotor, amely a működési jellemzőiből eredően tartós háton repülési képességet tesz lehetővé. Ez volt a Be 50-el kezdődő Beta sorozat egyetlen változata, amely csillagmotort kapott. A sárkányszerkezet nagyrészt megegyezett a Be–52 sárkányával, de a törzshossz 45 cm-el nagyobb lett és az orr részt is módosítani kellett az eltérő motor miatt, továbbá az eltérő funkció miatt a törzset több helyen meg kellett erősíteni. Az OK-BEZ lajstromjelet kapott repülőgép 1938 áprilisában szállt fel először. A gép repülési jellemzői jók voltak, de a dugóhúzóban voltak problémák vele. A sikeres próbarepülés ellenére a gép sorozatgyártása nem indult el.
A gép fejlesztését azonban tovább folytatta a repülőgépgyár és 1938 telén elkészült a továbbfejlesztett változat. A gép zárt pilótakabint és új motorburkolatot kapott, valamint a törzs keresztmetszete ovális lett a korábbi egyenes felületek helyett, ezzel javították a törzs aerodinamikai jellemzőit. A továbbfejlesztett változat 1938 telére készült el, majd a Be–252C típusjelzést és OK-OYA lajstromjelet kapott géppel 1939 márciusában hajtották végre az első felszállást. Csehszlovákia megszállásakor a gép német kézbe került. A Luftwaffe rechlini tesztközpontjába vitték és ott folytatták vele a próbarepüléseket. A repülőgépet 1943 végén selejtezték.
Geometriai méretek és tömegadatokSzerkesztés
Üres tömeg: 610 kg
Maximális felszálló tömeg: 895 kg
Felületi terhelés: 60 kg/m²
Fajtája: légcsavar (kéttollú, fa)
Típus: Beta Scolar kilenchengeres, léghűtéses, benzinüzemű csillagmotor
Maximális teljesítmény: 117,6 kW (160 LE)
Maximális sebesség: 250 km/h
Legnagyobb repülési magasság: 7000 m
Václav Němeček: Československá letadla (I) 1918-1945, Naše vojsko, Praha, 1983, pp. 200–201.
A lap eredeti címe: „https://hu.wikipedia.org/w/index.php?title=Be–252_Beta-Scolar&oldid=24467523”
Utoljára szerkesztve 2021. december 12., 22:29-kor
A lap utolsó módosítása: 2021. december 12., 22:29
A lap szövege CC BY-SA 3.0 alatt érhető el, ha nincs külön jelölve.